CELEX: 62014CB0585
Language: lv
Date: 2015-09-03 00:00:00
Title: Apvienotās lietas C-585/14, C-587/14 un C-588/14: Tiesas (devītā palāta) 2015. gada 3. septembra rīkojums (Curtea de Apel Cluj (Rumānija) lūgums sniegt prejudiciālu nolēmumu) – Petru Chiş (C-585/14), Aurel Moldovan (C-587/14)/Administrația Județeană a Finanțelor Publice Cluj et Sergiu Octav Constantinescu (C-588/14)/Administrația Județeană a Finanțelor Publice Sălaj Lūgums sniegt prejudiciālu nolēmumu — Iekšējie nodokļi — LESD 110. pants — Nodoklis, ko dalībvalsts iekasē par mehāniskajiem transportlīdzekļiem to pirmās reģistrācijas vai īpašumtiesību maiņas brīdī — Nodokļu neitralitāte attiecībā uz lietotiem mehāniskajiem transportlīdzekļiem, kas ir ievesti no citām dalībvalstīm, un līdzīgiem mehāniskajiem transportlīdzekļiem, kuri ir pieejami valsts tirgū

30.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 398/8
            
         Tiesas (devītā palāta) 2015. gada 3. septembra rīkojums (Curtea de Apel Cluj (Rumānija) lūgums sniegt prejudiciālu nolēmumu) – Petru Chiş (C-585/14), Aurel Moldovan (C-587/14)/Administrația Județeană a Finanțelor Publice Cluj et Sergiu Octav Constantinescu (C-588/14)/Administrația Județeană a Finanțelor Publice Sălaj
   
   (Apvienotās lietas C-585/14, C-587/14 un C-588/14) (1)
   
   (Lūgums sniegt prejudiciālu nolēmumu - Iekšējie nodokļi - LESD 110. pants - Nodoklis, ko dalībvalsts iekasē par mehāniskajiem transportlīdzekļiem to pirmās reģistrācijas vai īpašumtiesību maiņas brīdī - Nodokļu neitralitāte attiecībā uz lietotiem mehāniskajiem transportlīdzekļiem, kas ir ievesti no citām dalībvalstīm, un līdzīgiem mehāniskajiem transportlīdzekļiem, kuri ir pieejami valsts tirgū)
   (2015/C 398/10)
   Tiesvedības valoda – rumāņu
   
      Iesniedzējtiesa
   
   
      Curtea de Apel Cluj
   
   
      Pamatlietas puses
   
   
      Prasītāji: Petru Chiş (C-585/14), Aurel Moldovan (C-587/14) un Sergiu Octav Constantinescu (C-588/14)
   
      Atbildētājas: Administrația Județeană a Finanțelor Publice Cluj (C-585/14, C-587/14) un Administrația Județeană a Finanțelor Publice Sălaj (C-588/14)
   
      Rezolutīvā daļa:
   
   
               1)
            
            
               LESD 110. pants ir jāinterpretē tādējādi, ka tas atļauj dalībvalstij ieviest tādu nodokli par mehāniskajiem transportlīdzekļiem, kāds ir paredzēts 2012. gada 6. janvāra Likumā Nr. 9/2012 par nodokli par mehānisko transportlīdzekļu piesārņojošajām emisijām (Legea nr. 9/2012 privind taxa pentru emisiile poluante provenite de la autovehicule), kas tiek piemērots importētiem lietotiem transportlīdzekļiem to pirmās reģistrēšanas brīdī šajā dalībvalstī un šajā dalībvalstī jau reģistrētiem transportlīdzekļiem – brīdī, kad pirmo reizi šajā pašā valstī notiek īpašumtiesību maiņa uz šiem transportlīdzekļiem;
            
         
               2)
            
            
               LESD 110. pants ir jāinterpretē tādējādi, ka tas nepieļauj, ka dalībvalsts atbrīvo no nodokļa, kāds ir paredzēts Likumā Nr. 9/2012, jau reģistrētus transportlīdzekļus, par kuriem tika samaksāts iepriekš spēkā esošais nodoklis, ja šī pēdējā nodokļa atlikusī summa, kas ir ieskaitīta šo transportlīdzekļu vērtībā, ir mazāka par jaunā nodokļa summu. Tieši tāds ir gadījums, kad iepriekšējais nodoklis būtu jāatlīdzina ar procentiem tādēļ, ka tas neatbilst Savienības tiesībām.
            
         
      (1)  OV C 107, 30.3.2015.